**NOTA INFORMATIVĂ**

*la proiectul Hotărârii Guvernului „Privind redistribuirea și repartizarea alocațiilor aprobate în Legea bugetului de stat pentru anul 2023 nr.359/2022”*

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul hotărârii Guvernului privind repartizarea și redistribuirea alocațiilor aprobate în Legea bugetului de stat pentru anul 2023 nr. 359/2022 este elaborat de Ministerul Finanțelor conform solicitărilor parvenite de la unele autorități publice centrale și locale, precum și ținând cont de analiza nivelului de executare a cheltuielilor de personal a autorităților respective. |
| 1. **Condițiile ce au impus elaborarea proiectului și scopul**
 |
| Proiectul de hotărâre este elaborat în conformitate cu prevederile:- art.60, alin.(1), lit. a) din Legea finanțelor publice și responsabilității bugetar-fiscale nr.181/2014, care permite redistribuirea, cu acordul Guvernului, a alocațiilor aprobate prin legea anuală a bugetului de stat, între autorități publice centrale (cu excepția celor independente) și între programele unei autorități, până la 10 la sută din volumul alocațiilor bugetare aprobate;- art.3, lit. f) din Legea bugetului de stat pentru anul 2023 nr.359/2022, care autorizează Guvernul să repartizeze pe autorități publice centrale și locale, alocațiile aprobate în bugetul de stat pentru asigurarea prevederilor cadrului normativ privind salarizarea în sectorul bugetar, conform prevederilor Legii nr.270/2018 privind sistemul unitar de salarizare în sectorul bugetar;Totodată, e de menționat că una din prioritățile Guvernului este asigurarea prevederilor cadrului normativ privind salarizarea în sectorul bugetar. Prin Legea nr. 356/2022 pentru modificarea unor acte normative, au fost operate modificări la art. 10 alin. (1) din Legea 270/2018 privind sistemul unitar de salarizare în sectorul bugetar, fiind inclusă o nouă componentă în partea fixă a salariului lunar a personalului din sectorul bugetar – sporul lunar în valoare fixă. De plata sporului lunar în valoare fixă de 1300 lei pot beneficia toți angajații din sectorul bugetar, salarizați în baza Legii nr.270/2018 privind sistemul unitar de salarizare în sectorul bugetar, cu excepția Președintelui Republicii Moldova, Președintelui Parlamentului, Prim-ministrului și deputaților. Ținând cont de aplicabilitatea cadrului normativ menționat supra, unele autorități publice locale semnalează despre alocațiile insuficiente pentru achitarea salariilor în anul curent și a contribuțiilor de asigurări sociale de stat. Respectiv, după analiza executării cheltuielilor de personal pentru 10 luni ale anului curent precum și ținând cont de solicitărilor recepționate de la autoritățile publice locale la capitolul cheltuieli de personal, a fost scontat un volum de cheltuieli necesare pentru anul 2023, fiind identificate necesități suplimentare.Adițional conform prevederilor art. 211 din Legea nr.270/2018 privind sistemul unitar de salarizare în sectorul bugetar, personalul din unităţile bugetare poate beneficia de premiu anual pentru rezultatele activităţii în anul de gestiune, proporţional timpului efectiv lucrat în anul respectiv. Pentru acordarea premiului anual se utilizează mijloacele fondului de salarizare în mărime de până la 50% din salariile de bază ale persoanelor cu drept de a beneficia de premiu anual.În acest sens întru asigurarea implementării prevederilor menționate, ținând cont de informația recepționată de către Ministerul Finanțelor de la autoritățile publice locale și centrale, au fost identificate necesități suplimentare la capitolul cheltuieli de personal, necesare pentru achitarea premiului anual pentru rezultatele activității în anul 2023. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Prezentul proiect de hotărâre nu necesită armonizare cu legislația Uniunii Europene. |
| 1. **Principalele prevederi ale proiectului**
 |
|  Proiectul include redistribuiri de alocații între autoritățile publice centrale și subprogramele unei autorități, în sumă totală de 24929,5 mii lei, și anume:* *Între subprogramele unei autorități se propun redistribuiri de alocații în sumă 240,0 mii lei,* la Ministerul Mediului, către Inspectoratul de Protecție a Mediului, pentru asigurarea achitării indemnizațiilor la incapacitatea temporară de muncă și alte activități curente și în *sumă de 3660,0 mii lei*, la Ministerul Afacerilor Interne, pentru achitarea datoriilor acumulate la compartimentul formarea profesională (pentru pregătirea inițială a ofițerilor și subofițerilor).
* *Între autorități publice centrale se propun redistribuiri de alocații în sumă de 21029,5 mii lei* din contul proiectului ”Reabilitarea drumurilor locale”, către Cancelaria de Stat, proiectul ”Înregistrarea și evaluarea funciară” – 5000,0 mii lei și proiectul ”Modernizarea serviciilor Guvernamentale” – 16029,5 mii lei.

 În scopul asigurării prevederilor cadrului normativ în sectorul bugetar, la solicitarae unor autorități publice centrale și locale, se propune:- redistribuirea alocațiilor între subprogramele autorităților finanțate de la bugetul de stat în sumă de 35015,9 mii lei;- repartizarea din alocațiile prevăzute în bugetul de stat pentru asigurarea prevederilor cadrului normativ privind salarizarea în sectorul bugetar a alocațiilor în sumă de 15890,8 mii lei către autorități finanțate de la bugetul de stat, în temeiul prevederilor art. 3. lit.f) din Legea bugetului de stat pentru anul 2023 nr. 359/2022; - repartizarea din alocațiile prevăzute în bugetul de stat pentru asigurarea prevederilor cadrului normativ privind salarizarea în sectorul bugetar a mijloacelor financiare în sumă de 195103,7 mii lei către bugetele locale ca transferuri cu destinație specială și alte transferuri curente cu destinație generală, pentru achitarea salariilor, premiului anual pentru rezultatele activității în anul 2023, inclusiv și a contribuțiilor de asigurări sociale de stat. Conform art. 27 din Legea nr. 397/2003 privind finanțele publice locale, transferurile cu destinație specială alocate de la bugetul de stat în baza actului normativ respectiv se vor include în bugetul local în baza dispoziției administratorului de buget.Volumele alocațiilor aprobate pentru anul 2023 care se repartizează și se redistribuie, sunt prezentate în anexele nr.1 și nr.2 la proiectul hotărârii Guvernului. |
| 1. **Fundamentarea economico-financiară**
 |
| Pentru asigurarea prevederilor cadrului normativ privind salarizarea în sectorul bugetar, în bugetul de stat pentru anul 2023 sunt prevăzute alocații în sumă de 400000,0 mii lei. Proiectul prevede repartizarea din alocațiile respective a mijloacelor în sumă de 210994,5 mii lei către autorității publice centrale și locale. Mijloacele destinate autorităților locale se propun a fi alocate ca transferuri cu destinație specială precum și ca transferuri cu destinație generală pentru a asigura utilizarea conformă a acestora. |
|  **6. Modul de încorporare a actului în cadrul normativ în vigoare** |
| Implementarea prevederilor proiectului nu necesită modificarea altor acte normative. |
| 1. **Avizarea și consultarea publică a proiectului**
 |
| Proiectul de hotărâre în cauză a fost plasat pe pagina web a Ministerului Finanțelor pentru consultare publică. |
| 1. **Constatările expertizei Anticorupție**
 |
|  Proiectul de hotărâre va fi remis Centrului Național Anticorupție pentru expertiză anticorupție, în conformitate cu art. 35 din Legea nr. 100/2017 cu privire la actele normative. |
| 1. **Constatările expertizei de compatibilitate**
 |
|  Prezentul proiect de hotărâre nu necesită armonizare cu legislația Uniunii Europene. |
| **10. Constatările expertizei juridice** |
| Proiectul de hotărâre va fi remis pentru expertiză juridică în conformitate cu art. 37 din Legea nr. 100/2017 cu privire la actele normative.  |
| **11. Constatările altor expertize** |
|  Proiectul de hotărâre nu necesită a fi supus altor expertize. |

**MINISTRU Petru ROTARU**